**รู้ทันมะเร็ง:ไทรอยด์สู้สู้ไทรอยด์สู้ตาย**

**คอลัมน์ รู้ทันมะเร็ง : ไทรอยด์สู้สู้ ไทรอยด์สู้ตาย : โดย ... นพ.วีรวุฒิ อิ่มสำราญ**

                 จั่วหัวกันแบบเชียร์กีฬาเหมือนกับเชียร์ทีมชาติไทยอย่างนี้ เพราะวันนี้จะขอกล่าวถึง[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ของต่อมไทรอยด์ซึ่งเป็นอีกหนึ่งโรค[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ที่มีพยากรณ์โรคค่อนข้างดี เรียกว่าหากรักษาตามที่แพทย์ให้คำแนะนำก็มีโอกาสหายขาดได้สูงมากกว่า[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ของอวัยวะอื่นๆ อย่างนี้ก็ต้องให้กำลังใจให้สู้สู้ให้เต็มที่กันหน่อยนะครับ

                 เจ้าต่อมไทรอยด์ที่พูดถึงนั้นอยู่บริเวณลำคอด้านหน้าลูกกระเดือกของเราแหละ ครับ ทั้งเพศชายเพศหญิงมีต่อมนี้เหมือนๆ กัน เวลากลืนน้ำลายก็จะเคลื่อนขึ้นลงตามการขยับของลูกกระเดือก ถ้าใครมีก้อนบริเวณนี้ลองไปส่องกระจกแล้วกลืนน้ำลายสังเกตดู ถ้าก้อนนั้นขยับขึ้นลงตามการกลืนละก็ สันนิษฐานเบื้องต้นว่าน่าจะเป็นก้อนเนื้องอกของต่อมไทรอยด์แล้วล่ะครับ แต่ใช่ว่าก้อนของต่อมไทรอยด์ที่เราเห็นคุ้นตาเช่น คนที่เป็นโรคคอพอกคอโตในภาคเหนือจะเป็น[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)กัน หมดนะครับ นั่นเป็นเพราะขาดสารไอโอดีน กับอีกพวกที่พบได้บ่อยเช่นกันคือ ก้อนที่คอโตจากต่อมไทรอยด์ทำงานมากเกินปกติที่เรียกว่าไทรอยด์หรือคอพอกเป็น พิษ พวกนี้จะมีอาการใจสั่น เหนื่อยง่าย กินจุแต่น้ำหนักลด แต่[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ของ ต่อมไทรอยด์มักมาด้วยอาการก้อนไม่ใหญ่โตและมักไม่มีอาการเจ็บปวด บางรายอาจมาด้วยเรื่องมีก้อนด้านข้างลำคอจากต่อมน้ำเหลืองโตหรือมีอาการ เสียงแหบจากก้อนเนื้อไปกดเส้นประสาท

                 อย่างไรก็ตาม ก้อนเนื้องอกของต่อมไทรอยด์ส่วนใหญ่คือร้อยละ 90 มักไม่เป็น[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87) เพราะ ฉะนั้นคนที่มีก้อนที่ต่อมไทรอยด์ก็อย่าพึ่งตีตนไปก่อนไข้ ส่วนใหญ่ของก้อนมักเป็นพวกถุงน้ำหรือพวกเนื้องอกธรรมดา ซึ่งการจะแยกให้ได้ชัดเจนว่าเป็น[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)หรือไม่นั้น ปัจจุบันนิยมใช้เข็มขนาดเล็กเจาะดูดเอาเซลล์ในก้อนออกมาตรวจ ถ้าตรวจพบเซลล์[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ก็ จะได้วางแผนการรักษาผ่าตัดเอาเนื้อต่อมไทรอยด์ออกทั้งหมดหรือเกือบทั้งหมดก็ ว่ากันไป หรือจะแถมการผ่าตัดเลาะเอาต่อมน้ำเหลืองบริเวณลำคอออกไปด้วยก็แล้วแต่กรณีไป ลงท้ายมักจะตามด้วยการให้กินสารไอโอดีน 131 ซึ่งเป็นสารกัมมันตภาพรังสีเพื่อทำลายเซลล์[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ที่ยังหลงเหลืออยู่

                 ในบรรดา[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ของต่อม[ไทรอยด์](http://www.komchadluek.net/search.php?search=%E0%B9%84%E0%B8%97%E0%B8%A3%E0%B8%AD%E0%B8%A2%E0%B8%94%E0%B9%8C) ทั้ง 4 ชนิดที่พบบ่อยคือ แบบแพพพิลโลม่า พบได้ประมาณร้อยละ 80 ของ[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ต่อมไทรอยด์ทั้งหมด และแบบฟอลลิคูล่าร์ พบได้อีกประมาณร้อยละ 15 แค่ 2 ชนิดนี้ก็เกือบจะร้อยเปอร์เซ็นต์อยู่แล้ว สิ่งสำคัญคือ[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ทั้ง 2 ชนิดนี้ได้ผลดีมากในการรักษา จนถูกจัดอันดับให้เป็น[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ที่มีการพยากรณ์โรคดีมากที่สุดเป็นอันดับต้นๆ เมื่อเทียบกับ[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ของอวัยวะ อื่น ในผู้ป่วยส่วนใหญ่ที่ได้รับการรักษาอย่างถูกวิธีมีโอกาสหายขาดสูงและสามารถ มีชีวิตอยู่โดยปราศจากโรคอีกนาน  10 -20 ปีได้สูงถึง 90 เปอร์เซ็นต์เลยทีเดียว รู้อย่างนี้แล้วใครที่กำลังเป็นหรือมีญาติพี่น้องหรือคนรู้จักที่กำลังเป็น[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ต่อม[ไทรอยด์](http://www.komchadluek.net/search.php?search=%E0%B9%84%E0%B8%97%E0%B8%A3%E0%B8%AD%E0%B8%A2%E0%B8%94%E0%B9%8C) บรรดา พ่อยกแม่ยกกองเชียร์ทั้งหลายต้องช่วยกันเชียร์ให้มารับการรักษาอย่างถูกวิธี นะครับ อย่าปล่อยให้เผลอไผลไปรักษาผิดที่ผิดทาง โชคดีที่เป็น[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87)ชิลชิลแบบนี้ แล้วยังปล่อยโอกาสทองไม่ยอมรักษาอีก ก็ไม่รู้จะว่ายังไงแล้วล่ะครับ...ขอบอก

--------------------------

(หมายเหตุ : คอลัมน์ รู้ทัน[มะเร็ง](http://www.komchadluek.net/search.php?search=%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87) : ไทรอยด์สู้สู้ ไทรอยด์สู้ตาย : โดย ... นพ.วีรวุฒิ อิ่มสำราญ)